شه‌فه‌ق نيوز/ سه‌تام بن خالد ئال سعود، ره‌خنه‌و له‌ هه‌ڕه‌شه‌ى ئه‌بو مهدى موهه‌ندس سه‌ركرده‌ له‌ حه‌شد شه‌عبى ئه‌را بان سعوديه‌و ره‌سين ئه‌را رياز گرت.
سه‌تام بن خالد له‌ ماڵپه‌ڕ كۆمه‌ڵايه‌تى توێته‌ر وت: سه‌رۆك وه‌زيره‌يل عراقى جه‌خت له‌ ئاسايش و سه‌قامگيرى ئه‌كا، قسه‌يلێ وه‌بان سه‌ر و وه‌بان چه‌و، يه‌يش قسه‌ى ئه‌بو مه‌هدى سه‌ركرده‌ له‌ حه‌شد شه‌عبى و فره‌يگ تر له‌ليانه‌ ك هه‌ڕه‌شه‌ له‌ سعوديه‌ ئه‌كه‌ن و ئويشن رياز ئه‌وه‌يم، ك ئايا لێپرسينه‌وه‌ وه‌ل ئه‌و سه‌ركرده‌يل حه‌شد شه‌عبيه‌ ئه‌كريه‌ێد له‌وه‌ر هه‌ڕه‌شه‌يليان و قسه‌يل تايفييان وه‌ شه‌و و ڕووژ؟.
جى باسه‌، ئه‌بو مه‌هدى مه‌هه‌ندس باس له‌وه‌ كرد ك هيزه‌يلێ كار له‌بان پاكه‌وكردن ناوچه‌يل مه‌رزێ ئه‌كا له‌ چه‌كداره‌يل داعش و بنبڕكردنيان له‌گشت شوونيگ تا ره‌سێده‌ رياز پايته‌خت سعوديه‌.
